Аксель Лунд Свіндаль

Аксель Лунд Свіндаль (, нар.  г.) — нарвежскі гарналыжнік, алімпійскі чэмпіён 2010 года, пяціразовы чэмпіён свету і двухразовы ўладальнік Кубка свету ў агульным заліку. Паспяхова выступае ва ўсіх дысцыплінах, акрамя слалама.

Свіндаль удзельнічаў у шасці чэмпіянатах свету і выйграў на іх восем узнагарод. Ён двойчы перамагаў у 2007 годзе і па разе ў 2009, 2011 і 2013 гадах і станавіўся срэбным і двойчы бронзавым прызёрам гэтых спаборніцтваў. Таксама на чэмпіянаце свету 2002 сярод юніёраў ён заняў прызавыя месцы ў чатырох з пяці дысцыплін, стаўшы пераможцам у камбінацыі.

Свіндаль двойчы станавіўся ўладальнікам Кубка свету ў агульным заліку, а таксама сем разоў выйграваў яго ў асобных дысцыплінах — чатыры разы ў супергіганце і па разе ў камбінацыі, гіганцкім слаламе і хуткасным спуску.

Свіндаль прымаў удзел у зімовых Алімпійскіх гульнях 2006 года ў Турыне, стартаваўшы ва ўсіх пяці відах праграмы. У камбінацыі і слаламе ён не фінішаваў, у супергіганце стаў пятым, у гіганцкім слаламе шостым і ў хуткасным спуску 21-м.

На Алімпійскіх гульнях 2010 года ў Ванкуверы нарвежац выйграў па адным медалі кожнай вартасці: золата ў супергіганце, срэбра ў хуткасным спуску і бронзу ў гіганцкім слаламе. У суперкамбінацыі не змог дабрацца да фінішу, а ў слаламе не выступаў.

 Спасылкі 
 Сайт Свіндаля 



Катэгорыя:Гарналыжнікі Нарвегіі
Катэгорыя:Алімпійскія чэмпіёны ад Нарвегіі
Катэгорыя:Чэмпіёны зімовых Алімпійскіх гульняў 2010 года
Катэгорыя:Сярэбраныя прызёры зімовых Алімпійскіх гульняў 2010 года
Катэгорыя:Бронзавыя прызёры зімовых Алімпійскіх гульняў 2010 года
Катэгорыя:Гарналыжнікі на зімовых Алімпійскіх гульнях 2006 года
Катэгорыя:Гарналыжнікі на зімовых Алімпійскіх гульнях 2010 года
Катэгорыя:Чэмпіёны свету па гарналыжным спорце